open-index/open-wikipedia-markdown huggingface dataset:
ผู้สำเร็จราชการกรีเนดา

**ผู้สำเร็จราชการกรีเนดา** ( เป็นผู้แทนอุปราชของพระมหากษัตริย์กรีเนดา ซึ่งปัจจุบันคือ สมเด็จพระเจ้าชาลส์ที่ 3 ในกรีเนดาผู้สำเร็จราชการจะได้รับการแต่งตั้งจากพระมหากษัตริย์ตามคำแนะนำของนายกรัฐมนตรีกรีเนดา ทำหน้าที่เป็นข้าหลวงใหญ่รวมถึงการแต่งตั้งรัฐมนตรี ผู้พิพากษา และเอกอัครราชทูต พระราชทานพระบรมราชานุญาตให้ออกกฎหมายผ่านรัฐสภากรีเนดา และออกหนังสือเลือกตั้ง

โดยทั่วไป ผู้สำเร็จราชการจะปฏิบัติตามแบบแผนของระบบเวสต์มินสเตอร์และรัฐบาลที่รับผิดชอบ รักษาความเป็นกลางทางการเมือง และต้องปฏิบัติตามคำแนะนำของนายกรัฐมนตรีเท่านั้น ผู้สำเร็จราชการยังมีบทบาทด้านพิธีการ เช่น จัดงานที่ทำเนียบรัฐบาลในกรุงเซนต์จอร์จ และให้เกียรติแก่บุคคลและกลุ่มที่อุทิศตนเพื่อกรีเนดาและประเทศชาติของตน เมื่อเดินทางไปต่างประเทศ ผู้สำเร็จราชการจะถูกมองว่าเป็นตัวแทนของชาวกรีเนดาและพระมหากษัตริย์กรีเนดา

ผู้สำเร็จราชการไม่มีการกำหนดวาระ (ตามพระราชอัธยาศัยของพระมหากษัตริย์) ผู้สำเร็จราชการคนปัจจุบันคือ เซซีล ลา กริเนด ตั้งแต่วันที่ 7 พฤษภาคม ค.ศ. 2013

ตำแหน่งผู้สำเร็จราชการก่อตั้งขึ้นเมื่อวันที่ 7 กุมภาพันธ์ ค.ศ. 1974 เมื่อกรีเนดาได้รับเอกราชจากสหราชอาณาจักรในฐานะรัฐอธิปไตยและระบอบกษัตริย์ที่เป็นอิสระตามรัฐธรรมนูญ ตั้งแต่นั้นมา มีบุคคล 6 คนดำรงตำแหน่งผู้สำเร็จราชการ

## รายชื่อ

## อ้างอิง

หมวดหมู่:ประเทศกรีเนดา

กรีเนดา
คณะมนตรีแอตแลนติกเหนือ

**คณะมนตรีแอตแลนติกเหนือ** () คือองค์คณะผู้มีอำนาจตัดสินใจเชิงนโยบายขององค์การสนธิสัญญาแอตแลนติกเหนือ (เนโท) ประกอบด้วยผู้แทนถาวรจากบรรดาประเทศสมาชิกเนโท คณะมนตรีแอตแลนติกเหนือถูกจัดตั้งขึ้นตามข้อที่ 9 แห่งสนธิสัญญาแอตแลนติกเหนือ และเป็นเพียงองค์คณะเดียวในเนโทที่ได้รับอำนาจอย่างชัดเจนจากสนธิสัญญาดังกล่าว

คณะมนตรีแอตแลนติกเหนือได้รับอำนาจจากสนธิสัญญาให้แต่งตั้งองค์คณะย่อยสำหรับการปฏิบัติหน้าที่เชิงนโยบายที่หลากหลาย โดยจะจัดการประชุมกันในสำนักงานใหญ่เนโท ประเทศเบลเยียม
## อ้างอิง

หมวดหมู่:องค์การสนธิสัญญาแอตแลนติกเหนือ
พระราชพัชรธรรมเมธี (ลักษณะ กิตฺติญาโณ)

**พระราชพัชรธรรมเมธี (ลักษณะ กิตฺติญาโณ)** เป็นพระราชาคณะชั้นราชสังกัดมหานิกาย ปัจจุบันดำรงตำแหน่งเจ้าคณะจังหวัดเพชรบูรณ์ เจ้าอาวาสพระอารามหลวงวัดมหาธาตุ ตำบลในเมือง อำเภอเมืองเพชรบูรณ์ จังหวัดเพชรบูรณ์

## ประวัติ
พระราชพัชรธรรมเมธี มีนามเดิมว่า ลักษณะ บุญคำ เกิดเมื่อวันที่ 29 กันยายน พ.ศ. 2518

บรรพชา เมื่อวันที่ 22 เมษายน พ.ศ. 2531 ณ วัดสิงหาราม ตำบลบัวชุม อำเภอชัยบาดาล จังหวัดลพบุรี โดยมี พระครูประดิษฐนวการ (ประมุข) เจ้าคณะอำเภอลำสนธิ เจ้าอาวาสวัดจงโก ตำบลหนองรี อำเภอชัยบาดาล จังหวัดลพบุรี เป็นพระอุปัชฌาย์

อุปสมบท เมื่อวันที่ 22 เมษายน พ.ศ. 2539 ณ วัดพระธรรมกาย ตำบลคลองสาม อำเภอคลองหลวง จังหวัดปทุมธานี โดยมีพระพรหมวชิรปัญญาจารย์ (ทองดี สุรเตชมหาเถร, ป.ธ. ๙, ราชบัณฑิต) เจ้าอาวาสวัดราชโอรสารามราชวรวิหาร แขวงบางค้อ เขตจอมทอง กรุงเทพมหานคร เป็นพระอุปัชฌาย์ พระสมุห์สุวิทย์ สุวิชฺชาโภ ผู้ช่วยเจ้าอาวาสวัดพระธรรมกาย ตำบลคลองสาม อำเภอคลองหลวง จังหวัดปทุมธานี เป็นพระกรรมวาจาจารย์ พระมหาสุวิทย์ วิชฺเชสโก, ป.ธ. 9 ผู้ช่วยเจ้าอาวาสวัดพระธรรมกาย ตำบลคลองสาม อำเภอคลองหลวง จังหวัดปทุมธานี เป็นพระอนุสาวนาจารย์

## วิทยฐานะ
*พ.ศ. 2531 สอบได้ นักธรรมชั้นตรี สำนักเรียนคณะจังหวัดเพชรบูรณ์ วัดสว่างสามัคคี ตำบลสระกรวด อำเภอศรีเทพ จังหวัดเพชรบูรณ์
*พ.ศ. 2533 สอบได้ นักธรรมชั้นเอก สำนักเรียนคณะจังหวัดปทุมธานี วัดพระธรรมกาย ตำบลคลองสาม อำเภอคลองหลวง จังหวัดปทุมธานี
*พ.ศ. 2543 สอบได้ เปรียญธรรม 9 ประโยค สำนักเรียนคณะจังหวัดปทุมธานี วัดพระธรรมกาย ตำบลคลองสาม อำเภอคลองหลวง จังหวัดปทุมธานี
*พ.ศ. 2545 สำเร็จการศึกษาปริญญาศึกษาศาสตรบัณฑิต สาขาวิชาการบริหารการศึกษา จากมหาวิทยาลัยสุโขทัยธรรมาธิราช
*พ.ศ. 2550 สำเร็จการศึกษาปริญญาการศึกษามหาบัณฑิต สาขาวิชาการบริหารการศึกษา จากมหาวิทยาลัยนเรศวร
*พ.ศ. 2560 สำเร็จการศึกษาปริญญาพุทธศาสตรดุษฎีบัณฑิต จากมหาวิทยาลัยมหาจุฬาลงกรณราชวิทยาลัย

## ตำแหน่งการปกครอง
*พ.ศ. 2548 : ผู้ช่วยเจ้าอาวาสพระอารามหลวงวัดมหาธาตุ (ผจล.)
*พ.ศ. 2549 : รองเจ้าคณะอำเภอเมืองเพชรบูรณ์
*พ.ศ. 2551 : เลขานุการเจ้าคณะจังหวัดเพชรบูรณ์
*พ.ศ. 2558 : รองเจ้าคณะจังหวัดเพชรบูรณ์
*พ.ศ. 2560 : เจ้าคณะจังหวัดเพชรบูรณ์
*พ.ศ. 2566 : เจ้าอาวาสพระอารามหลวงวัดมหาธาตุ (จล.)

## สมณศักดิ์
*16 พฤษภาคม พ.ศ. 2543 ได้รับพระราชทานสัญญาบัตรและพัดยศเปรียญธรรม ๙ ประโยค
*5 ธันวาคม พ.ศ. 2553 ได้รับพระราชทานสัญญาบัตรสมณศักดิ์เป็น พระราชาคณะชั้นสามัญเปรียญ ที่ *พระศรีพัชโรดม*

* 28 กรกฎาคม พ.ศ. 2566 ได้รับพระราชทานสัญญาบัตรสมณศักดิ์เป็น พระราชาคณะชั้นราช ที่ *พระราชพัชรธรรมเมธี ตรีปิฎกบัณฑิต มหาคณิสสร บวรสังฆาราม คามวาสี*

## อ้างอิง

หมวดหมู่:บุคคลที่เกิดในปี พ.ศ. 2518
หมวดหมู่:บุคคลที่ยังมีชีวิตอยู่
หมวดหมู่:ภิกษุในสังกัดคณะสงฆ์มหานิกาย
หมวดหมู่:ภิกษุจากจังหวัดเพชรบูรณ์
ราชพัชรธรรมเมธี (ลักษณะ)
หมวดหมู่:เจ้าคณะจังหวัดเพชรบูรณ์
หมวดหมู่:ผู้ช่วยเจ้าอาวาส
หมวดหมู่:บุคคลจากมหาวิทยาลัยมหามกุฏราชวิทยาลัย
หมวดหมู่:เปรียญธรรม 9 ประโยค
แคว้นแอตติกา

**แอตติกา** (; ) เป็นหนึ่งในสิบสามแคว้นของประเทศกรีซ ครอบคลุมเขตมหานครเอเธนส์ซึ่งเป็นเมืองหลวงและเมืองที่ใหญ่ที่สุดของประเทศ แคว้นนี้มีอาณาเขตเดียวกันกับอดีตจังหวัดแอตติกาในภาคกลางของกรีซ และครอบคลุมพื้นที่กว้างขวางกว่าภูมิภาคแอตติกาในประวัติศาสตร์

## อ้างอิง

แอตติกา
หมวดหมู่:รัฐและดินแดนที่ก่อตั้งในปี พ.ศ. 2530
หมวดหมู่:แคว้นแอตติกา
เชช็อน

**เชช็อน** (; ) เป็นนครที่ตั้งอยู่ทางตะวันออกเฉียงเหนือของจังหวัดชุงช็องเหนือ ประเทศเกาหลีใต้ เมืองนี้เป็นชุมทางของทางรถไฟหลายสาย ได้แก่ สายชุงอัง สายชุงบุก และสายแทแบ็ก เชช็อนมีสภาพแวดล้อมที่สวยงามและสถานที่ท่องเที่ยวหลายแห่ง เช่น อ่างเก็บน้ำอึยริมจี ทะเลสาบช็องพุง และศูนย์ทรัพย์สินทางวัฒนธรรมช็องพุง นอกจากนี้ยังเป็นที่ตั้งของมหาวิทยาลัยเซ-มย็อง

ชื่อเมืองมาจากคำภาษาเกาหลี *เช* () ซึ่งหมายถึง "เขื่อน" และ *ช็อน* () ซึ่งหมายถึง "แม่น้ำ"

## ภูมิศาสตร์
### อาณาเขต
* ทิศเหนือ: ติดกับนครว็อนจู และอำเภอย็องว็อล จังหวัดคังว็อน
* ทิศตะวันออก: ติดกับอำเภอทันยัง จังหวัดชุงช็องเหนือ
* ทิศใต้: ติดกับนครมุนกย็อง จังหวัดคย็องซังเหนือ
* ทิศตะวันตก: ติดกับนครชุงจู จังหวัดชุงช็องเหนือ

### ภูมิอากาศ
เชช็อนมีภูมิอากาศแบบชื้นภาคพื้นทวีปที่ได้รับอิทธิพลจากลมมรสุม (เคิพเพิน: *Dwa*) โดยมีฤดูหนาวที่หนาวเย็นและแห้งแล้ง และฤดูร้อนที่ร้อนและมีฝนตกชุก

## เมืองแฝดและเมืองพี่น้อง
เชช็อนเป็นเมืองแฝดกับ

* นครฮวาเหลียน ประเทศไต้หวัน
* ปาไซ เมโทรมะนิลา ประเทศฟิลิปปินส์
* อำเภอฉีชุน มณฑลหูเป่ย์ ประเทศจีน
*  รัฐวอชิงตัน สหรัฐ
* จางชู่ มณฑลเจียงซี ประเทศจีน

## อ้างอิง

## แหล่งข้อมูลอื่น
*  


หมวดหมู่:นครในจังหวัดชุงช็องเหนือ
ความรุนแรงแผ่นดินไหว 7

**ความรุนแรงแผ่นดินไหว 7** () เป็นขนาดวัดความรุนแรงและการสั่นสะเทือนของแผ่นดินไหว บทความนี้จะอธิบายถึงความรุนแรงของแผ่นดินไหวระดับ 7 ที่ใช้ในประเทศญี่ปุ่น  
## ภาพรวม
ความรุนแรงแผ่นดินไหว 7 เป็นระดับสูงสุดในขนาดทั้งหมดในมาตราความรุนแรงคลื่นไหวสะเทือนของสำนักงานอุตุนิยมวิทยาญี่ปุ่น ซึ่งมีทั้งหมด 10 ระดับ ที่กำหนดโดยกรมอุตุนิยมวิทยาญี่ปุ่น ในครั้งแรกในปี ค.ศ. 1949 หลังแผ่นดินไหวในจังหวัดฟูกูอิ ค.ศ. 1948 

กรมอุตุนิยมวิทยาญี่ปุ่นอธิบายคำจำกัดความของความรุนแรงแผ่นดินไหว 7 ไว้ว่า "คุณจะไม่สามารถยืนหรือเคลื่อนไหวได้เว้นแต่คุณจะจับอะไรบางอย่างไว้ และคุณจะถูกเขย่าโยกด้วยความรุนแรง" 

โดยทั่วไปบริเวณที่มีความรุนแรงแผ่นดินไหว 7 มักกระจายไปตามที่ราบ ที่ราบลุ่มแม่น้ำ และในพื้นที่ภูเขามีแนวโน้มกระจายน้อยกว่า นอกจากนี้เมื่อความลึกของรอยเลื่อนจากแหล่งกำเนิดแผ่นดินไหวอยู่ที่ 20 กม. หรือลึกกว่านั้น จะทำให้ความรุนแรงแผ่นดินไหว 7 เกิดขึ้นได้ยากแม้ในพื้นที่ราบ ทิศทางการสั่นสะเทือนที่สำคัญใกล้ศูนย์กลางแผ่นดินไหวจะกระจายความรุนแรงไปตามรอยเลื่อนที่ผาดพ่าน  

## ประวัติ
[thumb|250px|ความเสียหายจาก[แผ่นดินไหวฟูกูอิ ซึ่งเป็นจุดเปลี่ยนที่นำไปสู่การกำหนดระดับ 7]]

ระดับ 7 (VII) เป็นระดับที่เพิ่มขึ้นใหม่ในการปรับปรุงมาตราความรุนแรงคลื่นไหวสะเทือนของสำนักงานอุตุนิยมวิทยาญี่ปุ่น เมื่อเดือนมกราคม ค.ศ. 1949 ถูกกำหนดเพิ่มขึ้นสืบเนื่องจากเหตุการณ์แผ่นดินไหวฟูกูอิเมื่อ ค.ศ. 1948 หลังพบว่าความเสียหายที่เกิดขึ้นนั้นรุนแรงเกินกว่าที่ระดับ 6 (ซึ่งเป็นระดับสูงสุดในขณะนั้น) ไม่สามารถนิยามครอบคลุมความเสียหายที่เกิดขึ้นอย่างเหมาะสม กรมอุตุนิยมวิทยาญี่ปุ่นจึงกำหนดนิยามของระดับ 7 ไว้ดังนี้

อย่างไรก็ตาม การใช้คำว่า "พังทลาย" และ "เสียหายทั้งหลัง" จำเป็นต้องกำหนดนิยามที่ชัดเจนว่าอย่างไรจึงเรียกว่า "เสียหายทั้งหลัง" นอกจากนี้ยังมีปัญหาเรื่องความทนทานต่อแผ่นดินไหวของอาคารไม้ที่เปลี่ยนแปลงไปตามยุคสมัย

[thumb|250px|ความเสียหายจาก[แผ่นดินไหวครั้งใหญ่ฮันชิง ค.ศ. 1995 ซึ่งเป็นครั้งแรกที่มีการบันทึกระดับ 7 อย่างเป็นทางการ]]

แผ่นดินไหวครั้งใหญ่ฮันชิง ค.ศ. 1995 เป็นครั้งแรกที่ระดับ 7 ถูกนำมาใช้จริง ในช่วงแรกกรมอุตุนิยมวิทยาญี่ปุ่นประกาศความรุนแรงเพียงระดับ 6 ต่อมาจึงมีการตรวจสอบภาคสนามตามระเบียบปฏิบัติในขณะนั้น จนกระทั่งมีการประกาศระดับ 7 ในพื้นที่บางส่วน ตั้งแต่ทางตอนเหนือของเกาะอาวาจิจนถึงบริเวณคันไซ โดยใช้เกณฑ์ "บ้านเรือนพังทลายเกินร้อยละ 30" เป็นตัวชี้วัด (ในทางวิชาการเรียกการตัดสินนี้ว่า "การประยุกต์ใช้" มิใช่ "การตรวจวัด"
)

การประยุกต์ใช้ระดับ 7 ครั้งแรกเกิดขึ้น 3 วันหลังแผ่นดินไหว คือวันที่ 20 มกราคม ส่วนการตรวจสอบภาคสนามอย่างละเอียดเพื่อกำหนดขอบเขตพื้นที่ระดับ 7 ใช้เวลานานถึงเดือนถัดมา (ตรวจสอบในวันที่ 6 กุมภาพันธ์ และประกาศผลในวันที่ 7 กุมภาพันธ์)

ในขณะนั้น แม้เครื่องวัดแผ่นดินไหวจะบันทึกค่าระดับ 7 ได้ เจ้าหน้าที่กรมอุตุนิยมวิทยาญี่ปุ่นก็ยังไม่ประกาศทันที ต้องตรวจสอบความเสียหายในพื้นที่โดยรอบเพื่อยืนยันว่าระดับ 7 นั้นถูกต้องตามเกณฑ์

## หมายเหตุ

## อ้างอิง

หมวดหมู่:มาตราแผ่นดินไหว
เลนส์ถ่ายไกล

thumb|300x300px| เลนส์ถ่ายไกล (รูปแบบ 35 มม.) Canon EF300mmF4L IS USM
**เลนส์ถ่ายไกล** หรือ **เลนส์เทเลโฟโต** (telephoto lens) เป็นเลนส์ถ่ายภาพประเภทหนึ่ง แม้จะไม่มีมาตรฐานที่แน่ชัดในการนิยามชื่อเรียกนี้ แต่โดยทั่วไปใช้เรียกเลนส์ที่มีมุมรับภาพแคบกว่าและความยาวโฟกัสยาวกว่าเลนส์มาตรฐาน ใช้งานเหมือนกล้องโทรทรรศน์เพื่อถ่ายภาพวัตถุที่อยู่ไกล

## ลักษณะ
เลนส์ถ่ายไกลยังมีลักษณะเฉพาะดังจะกล่าวถึงต่อไปนี้ และยิ่งความยาวโฟกัสยาวเท่าใด ลักษณะเฉพาะนี้ก็ยิ่งเด่นชัดมากขึ้นเท่านั้น

; การตัดเอาเฉพาะส่วน
เนื่องจากมุมรับภาพแคบ จึงสามารถจับภาพช่วงแคบและเน้นแต่วัตถุที่ต้องการได้
; การบีบอัด
ขนาดของวัตถุทั้งระยะใกล้และไกลมีการเปลี่ยนแปลงเพียงเล็กน้อย ส่งผลให้ภาพถ่ายมีทัศนมิติน้อย
เนื่องจากผลของการบีบอัด มุมเอียงของพื้นผิวที่เอียงตามกล้องจึงดูชันมาก
; ช่วงความชัดตื้น
ยิ่งความยาวโฟกัสยาวเท่าใด ช่วงความชัดก็จะยิ่งตื้นขึ้นเท่านั้น ด้วยคุณลักษณะนี้ จึงใช้สำหรับการสร้างภาพโบเก้ได้
; เบลอจากการสั่นไหวได้ง่าย
เลนส์ถ่ายไกลมีอัตราการขยายสูง ดังนั้นการสั่นไหวของกล้องจึงทำให้เกิดภาพเบลอ ได้ง่าย นอกจากนี้ ยิ่งความยาวโฟกัสยาวเท่าใด กล้องก็จะสั่นไหวได้ง่ายขึ้นเท่านั้น แม้ว่าทักษะของช่างภาพจะมีผล แต่การสั่นไหวของกล้องก็มีโอกาสเกิดขึ้นน้อยลงหากความเร็วชัตเตอร์เร็วพอ

โดยเฉพาะอย่างยิ่งเมื่อถ่ายภาพด้วยเลนส์ถ่ายไกลที่มีความยาวโฟกัส 300 มม. ขึ้นไปในรูปแบบ 35 มม. ควรใช้อุปกรณ์สนับสนุน เช่น ขาตั้งกล้อง หรือ ขาตั้งเดี่ยว เพื่อให้ได้ภาพที่มีเสถียรภาพ

ไม่เฉพาะความยาวโฟกัสเท่านั้น แต่ยังรวมถึงเลนส์ที่มีน้ำหนักมาก เช่น เลนส์ที่มีรูรับแสงกว้างและเลนส์สำหรับกล้องขนาดกลาง ควรใช้อุปกรณ์สนับสนุนจะดีกว่า

รุ่นที่ติดตั้งกลไกป้องกันภาพสั่นไหว ในเลนส์หรือกล้องดีเอสแอลอาร์สามารถหลีกเลี่ยงการสั่นของกล้องได้ แม้ว่าความเร็วชัตเตอร์จะถูกตั้งค่าให้ช้ากว่ามาตรฐานเพื่อไม่ให้กล้องสั่น 2 ถึง 5 ขั้นก็ตาม

## ภาพเปรียบเทียบ

ไฟล์:Focal length f35mm.jpg|เลนส์มาตรฐาน56 มม.
ไฟล์:Focal length f70mm.jpg|**เลนส์ถ่ายไกลปานกลาง**112 มม.
ไฟล์:Focal length f135mm.jpg|**เลนส์ถ่ายไกล**216 มม.
ไฟล์:Focal length f300mm.jpg|**เลนส์ถ่ายไกลพิเศษ**480 มม.


## อ้างอิง

หมวดหมู่:เลนส์ถ่ายภาพ
ความเร็วชัตเตอร์

**ความเร็วชัตเตอร์** (shutter speed, SS) ในการถ่ายภาพ คือระยะเวลาที่ ชัตเตอร์ของกล้องถ่ายภาพถูกกด และเปิดรับแสงให้ฟิล์มหรือเซนเซอร์รูปภาพรับแสงผ่านเลนส์ ยิ่งเวลาสั้นจะเรียกว่า **ความเร็วชัตเตอร์สูง** และถ้าเวลายิ่งนานก็จะเรียกว่า **ความเร็วชัตเตอร์ต่ำ**

ความเร็วชัตเตอร์เป็นหนึ่งใน 3 ปัจจัยหลักที่กำหนดค่าเปิดรับแสง ร่วมกับ ความไวแสง ISO และ ค่าเอฟ ความเร็วชัตเตอร์ต่ำทำให้วัตถุเบลอได้ง่าย จึงควรตั้งความเร็วชัตเตอร์ให้สูงเวลาที่ถ่ายวัตถุที่กำลังเคลื่อนไหวอยู่ หรืออาจจงใจใช้ความเร็วชัตเตอร์ต่ำเมื่อต้องการถ่ายภาพที่สามารถแสดงให้เห็นว่าวัตถุกำลังเคลื่อนไหวอยู่ ความเร็วชัตเตอร์สามารถแสดงอารมณ์ต่าง ๆ ของภาพถ่ายได้โดยการปรับให้เหมาะสม

## อ้างอิง

หมวดหมู่:การถ่ายภาพยนตร์
หมวดหมู่:กล้องถ่ายภาพ
หมวดหมู่:การถ่ายภาพ
ไทยแลนด์แชมเปียนส์คัพ 2566

**ไทยแลนด์แชมเปียนส์คัพ 2566** (หรือ **[[ไดกิ้น]]ไทยแลนด์แชมเปียนส์คัพ** ตามชื่อผู้สนับสนุน) เป็นการแข่งขันไทยแลนด์แชมเปียนส์คัพครั้งที่ 7 เป็นการพบกันระหว่างบุรีรัมย์ ยูไนเต็ด ซึ่งเป็นทีมที่ชนะเลิศการแข่งขันฟุตบอลรีโว่ ไทยลีก และช้าง เอฟเอคัพ ในฤดูกาลที่ผ่านมา กับทรูแบงค็อก ยูไนเต็ด ทีมรองชนะเลิศของทั้ง 2 รายการดังกล่าว ในฐานะทีมรองชนะเลิศของรีโว่ ไทยลีก โดยบุรีรัมย์ได้เข้าร่วมแข่งขันรายการนี้เป็นครั้งที่ 4 ต่อจากปี พ.ศ. 2561, พ.ศ. 2562 และ พ.ศ. 2565 โดยในปีที่แล้ว พวกเขาพ่ายแพ้ให้กับบีจี ปทุม ยูไนเต็ด ไป 2–3 ขณะที่ทรูแบงค็อกเข้าร่วมแข่งขันในรายการนี้เป็นครั้งแรก โดยไทยแลนด์แชมเปียนส์คัพ 2566 นี้ จะแข่งขันในวันที่ 5 สิงหาคม พ.ศ. 2566 ที่สนามราชมังคลากีฬาสถาน ในเขตบางกะปิ กรุงเทพมหานคร

## สนามแข่งขัน
[left|thumb|สนาม[ราชมังคลากีฬาสถานในปี 2550]]
การแข่งขันไทยแลนด์แชมเปียนส์คัพครั้งนี้ จะแข่งขันกันที่สนามราชมังคลากีฬาสถาน ในเขตบางกะปิ กรุงเทพมหานคร โดยเป็นสนามแห่งที่ 6 ที่ใช้จัดการแข่งขันรายการนี้ ต่อจากสนามศุภชลาศัย, สนามกีฬากองทัพบก, ธันเดอร์โดมสเตเดียม, สนามกีฬาสมโภชเชียงใหม่ 700 ปี และสนามกีฬาเฉลิมพระเกียรติ 80 พรรษา 5 ธันวา 2550 และนับเป็นการแข่งขันรายการนี้ในกรุงเทพมหานครครั้งแรกในรอบ 3 ปี

ปัจจุบันสนามราชมังคลากีฬาสถานเป็นสนามเหย้าของทีมฟุตบอลทีมชาติไทย และเคยเป็นสนามหลักในเอเชียนเกมส์ 1998 ที่ประเทศไทยเป็นเจ้าภาพ

## ภูมิหลัง

## การถ่ายทอดสด

# PPTV HD 36

## การแข่งขัน


**ผู้ช่วยผู้ตัดสิน:**
 ธเนศ ชูชื่น
 ราเชนทร์ ศรีชัย
**ผู้ตัดสินที่สี่:**
 วิศเวศ สังข์นคร
**ผู้ช่วย วีเออาร์:**
 กชภูมิ มีศรีเดชา
 อภิชิต โนพวน

### สถิติ

## อ้างอิง

2566
หมวดหมู่:ฟุตบอลไทยในปี พ.ศ. 2566
หมวดหมู่:การแข่งขันกีฬาในกรุงเทพมหานคร
หมวดหมู่:นัดการแข่งขันของสโมสรฟุตบอลบุรีรัมย์ ยูไนเต็ด
หมวดหมู่:นัดการแข่งขันของสโมสรฟุตบอลแบงค็อก ยูไนเต็ด
หมวดหมู่:กรุงเทพมหานครในปี พ.ศ. 2566
สถาบันพยาธิวิทยา

**สถาบันพยาธิวิทยา** อาจหมายถึง
* สถาบันพยาธิวิทยา (กระทรวงกลาโหม) หน่วยงานสังกัดศูนย์อำนวยการแพทย์พระมงกุฎเกล้า กรมแพทย์ทหารบก กระทรวงกลาโหม
* สถาบันพยาธิวิทยา (กระทรวงสาธารณสุข) หน่วยงานสังกัดกรมการแพทย์ กระทรวงสาธารณสุข
ฟิล์มกระจกหลวงและภาพต้นฉบับ

**ฟิล์มกระจกหลวงและภาพต้นฉบับ** หมายถึงงานสะสมแผ่นฟิล์มกระจกชนิดเนกาทิฟจำนวน 35,427 แผ่น และภาพต้นฉบับอีก 50,000 ภาพ ที่ถ่ายระหว่าง พ.ศ. 2398–2478 ซึ่งแต่เดิมเก็บรักษาในหอสมุดหลวง 3 แห่ง ในพระบาทสมเด็จพระจุลจอมเกล้าเจ้าอยู่หัว พระบาทสมเด็จพระมงกุฎเกล้าเจ้าอยู่หัว และสมเด็จพระเจ้าบรมวงศ์เธอ กรมพระยาดำรงราชานุภาพ โดยตั้งแต่ พ.ศ. 2520 เป็นต้นไป อยู่ในความดูแลของหอจดหมายเหตุแห่งชาติ กรุงเทพมหานคร

งานสะสมนี้เป็นหลักฐานทางประวัติศาสตร์ที่แสดงถึงการเปลี่ยนแปลงทางสังคม วัฒนธรรม การเมือง และความสัมพันธ์ระหว่างประเทศของสยามกับโลก ปรากฏภาพบุคคล สถานที่ และเหตุการณ์สำคัญระดับชาติและระดับนานาชาติ ตั้งแต่สมัยการล่าอาณานิคมของชาติตะวันตกในเอเชีย ซึ่งกระตุ้นให้สยามตระหนักถึงเอกลักษณ์ของชาติและการปฏิรูปสังคม ตลอดจนสงครามโลกครั้งที่ 1 ที่สยามเข้าร่วมในฝ่ายพันธมิตรพร้อมกับการแบ่งปันชัยชนะและผลพวงของสงคราม รวมทั้งการเปลี่ยนแปลงทางการเมือง สังคม และวัฒนธรรมทั่วโลก ซึ่งส่งผลกระทบต่อสยามและนำไปสู่การเริ่มต้นของระบอบรัฐธรรมนูญ

ตัวอย่างภาพถ่าย เช่น ภาพบุคคล ตั้งแต่ระดับพระมหากษัตริย์ เจ้านายฝ่ายใน เจ้าจอม เจ้าจอมมารดา ขุนนางข้าราชการชั้นผู้ใหญ่ ข้าราชการกระทรวง ทบวง กรม ต่าง ๆ ทั้งในส่วนกลางและส่วนภูมิภาค ภิกษุ ชาวต่างประเทศ ภาพสถานที่สำคัญเป็นสถานที่สำคัญในเมืองหลวง หน่วยงานราชการกระทรวงต่าง ๆ ร้านค้า สถานีรถไฟ กรมไปรษณีย์ ถนน โรงพยาบาล โรงภาพยนต์ สะพาน คลอง แม่น้ำ วัด โบสถ์ โบราณสถานในส่วนภูมิภาคทั้งภาคเหนือ ภาคกลาง ภาคตะวันออกเฉียงเหนือ และภาคใต้ และภาพสถานที่ในต่างประเทศ ภาพเหตุการณ์สำคัญ พระราชพิธีและพิธีสำคัญ พระราชพิธีบรมราชาภิเษก พระราชพิธี พิธีโสกันต์ พิธีโล้ชิงช้า กระบวนแห่พระบรมศพ พระศพเจ้านาย พระบรมวงศ์ พระราชพิธีรัชมังคลาภิเษก พระบาทสมเด็จพระจุลจอมเกล้าเจ้าอยู่หัวทรงขึ้นครองราชย์ครบ 40 ปี พิธีเปิดการเดินรถไฟเป็นครั้งแรก เสด็จประพาสต้นเยี่ยมเยียนราษฎรในจังหวัดต่าง ๆ งานแสดงพิพิธภัณฑ์สยาม ณ กรุงปารีส ฯลฯ

นอกจากนั้นยังมีภาพพระพุทธรูป เครื่องสังคโลกสมัยสุโขทัย เหรียญตรานาฎศิลปไทย ละครโนราห์ หนังใหญ่ การแต่งกายของบุคคลในระดับต่างๆ ภาพเขียน เครื่องปั้น ดินเผา ราชรถ โต๊ะเครื่องบูชา พระแท่นบรรทม พระแท่นของขุนนาง ชุดสำรับ เครื่องถ้วยเบญจรงค์ เครื่องชุดประกอบพิธีงานมงคล เครื่องมุก ผ้าไหมปักลายไทย ฯลฯ

เมื่อวันที่ 21 มกราคม พ.ศ. 2559 ได้มีการพิจารณาเสนอฟิล์มกระจกซึ่งเก็บรักษาอยู่ในสำนักหอจดหมายเหตุแห่งชาติ กรมศิลปากร ต่อคณะกรรมการแห่งชาติว่าด้วยแผนงานความทรงจำแห่งโลก ประเทศไทย และในการประชุมต่อมาในวันที่ 18 กุมภาพันธ์ พ.ศ. 2559 คณะกรรมการฯ มีมติให้สำนักหอจดหมายเหตุแห่งชาติ กรอกแบบข้อความเพื่อนำเสนอขึ้นทะเบียนเอกสารมรดกความทรงจำแห่งโลก โดยเป็นการให้ข้อมูลรายละเอียดของฟิล์มกระจกหอพระสมุดวชิรญาณ (หวญ) และเชื่อมโยงกับเอกสารสำคัญทางประวัติศาสตร์ของพระบาทสมเด็จพระจุลจอมเกล้าเจ้าอยู่หัวที่ขึ้นทะเบียนเป็นมรดกความทรงจำแห่งโลกก่อนแล้วเมื่อ พ.ศ. 2552 

องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนฟิล์มกระจกหลวงและภาพต้นฉบับเป็นเอกสารความทรงจำแห่งโลกเมื่อวันที่ 30 ตุลาคม พ.ศ. 2560 ในนาม "งานสะสมฟิล์มกระจกหลวงชนิดเนกาทิฟและภาพต้นฉบับ" ()

## อ้างอิง

*  เอกสารแผนงานเสนอบันทึกฯ ขึ้นเป็นมรดกความทรงจำแห่งโลก 
* ทะเบียนมรดกเอกสารของโลก องค์การยูเนสโก 
* ฐานข้อมุลมรดกความทรงจำ

หมวดหมู่:ความทรงจำแห่งโลกจากประเทศไทย
หมวดหมู่:จดหมายเหตุในประเทศไทย
คุโรมาตี้ โรงเรียนคนบวม เดอะ★มูฟวี่

***คุโรมาตี้ โรงเรียนคนบวม เดอะ★มูฟวี่*** () เป็นภาพยนตร์ญี่ปุ่นแนวสุขนาฏกรรมเหนือจริง-เสียดสีในปี พ.ศ. 2548 กำกับโดยยูได ยามางูจิ (ซึ่งเคยกำกับภาพยนตร์เรื่อง *[[ศึกมหายุทธ มนุษย์สู้ผี]]*) และนำแสดงโดยทากามาซะ ซูงะ ภาพยนตร์สร้างจากซีรีส์มังงะเรื่อง *[[คุโรมาตี้ โรงเรียนคนบวม]]* โดยเอจิ โนนากะซึ่งก่อนหน้านี้เคยได้รับการดัดแปลงเป็นซีรีส์อนิเมะ

## การฉายและจำหน่าย
ภาพยนตร์ *คุโรมาตี้ โรงเรียนคนบวม เดอะ★มูฟวี่* ออกฉายรอบปฐมทัศน์ในเทศกาลภาพยนตร์มหัศจรรย์นานาชาติพูช็อนครั้งที่ 9 เมื่อวันที่ 17 กรกฎาคม พ.ศ. 2548
 ภาพยนตร์ออกฉายในโรงภาพยนตร์ในประเทศญี่ปุ่นในวันที่ 23 กรกฎาคม พ.ศ. 2548 โดย Media Suites วางจำหน่ายในรูปแบบดีวีดีในประเทศญี่ปุ่นเมื่อวันที่ 2 มกราคม พ.ศ. 2549 โดย King Records (キングレコード).

ภาพยนตร์จัดจำหน่ายในรูปแบบวีซีดีในประเทศไทยโดยบริษัท โรส มีเดีย แอนด์ เอ็นเตอร์เทนเมนท์ จำกัด

## อ้างอิง

## แหล่งข้อมูลอื่น
*

หมวดหมู่:ภาพยนตร์ญี่ปุ่นที่ออกฉายในปี พ.ศ. 2548
แอร์ทอัพเฟิล

**แอร์ทอัพเฟิล** (, ; ) เป็นลูกโลกที่ประดิษฐ์ขึ้นโดยมาร์ทีน เบไฮม์ นักทำแผนที่และพ่อค้าผ้าชาวเยอรมนี ระหว่าง ค.ศ. 1490–1492 จากการว่าจ้างของศาลากลางเมืองเนือร์นแบร์ค ทำจากไม้ลินินอัดเป็นสองซีก เสริมด้วยไม้ และวางทับด้วยแผนที่ที่วาดโดยกระดาษโดยเกออร์ค กล็อคเคินโดน และเป็นลูกโลกที่เก่าแก่ที่สุดที่หลงเหลืออยู่ถึงปัจจุบัน

ลูกโลกแอร์ทอัพเฟิลแสดงแผนที่ยูเรเชียขนาดใหญ่และมหาสมุทรที่ว่างเปล่าระหว่างทวีปยุโรปและเอเชีย แต่ไม่ปรากฎทวีปอเมริกา (เนื่องจากคริสโตเฟอร์ โคลัมบัสยังเดินทางกลับมาไม่ถึงสเปน) ตัวแผนที่ปรากฎข้อความสื่อถึงชื่อสถานที่ราว 2,000 แห่ง สัญลักษณ์การทำแผนที่มากกว่า 200 รายการ และคำจารึกจำนวนมากที่อธิบายถึงความรู้ทั่วไปจากช่วง ค.ศ. 1500 จึงเป็นตัวแทนที่โดดเด่นของทั้งยุคเก่าและยุคใหม่ ที่สะท้อนถึงความรู้ของผู้คนเกี่ยวกับภูมิประวัติศาสตร์ในยุคก่อนและเป็นสื่อชนิดใหม่ที่สะท้อนพัฒนาการของแลกเปลี่ยนความคิดระดับโลกที่เป็นพลวัต

แอร์ทอัพเฟิลจัดแสดงอยู่ในห้องรับรองในศาลากลางเมืองเนือร์นแบร์คตั้งแต่แรกประดิษฐ์จนถึงช่วงต้นคริสต์ศตวรรษที่ 16 ก่อนที่ครอบครัวเบไฮม์จะนำไปเก็บรักษาไว้เองในเวลาต่อมา ใน ค.ศ. 1907 ได้มีการนำไปเก็บรักษาที่พิพิธภัณฑสถานแห่งชาติเยอรมนี () ในเมืองเนือร์นแบร์ค และใน ค.ศ. 1992 ได้มีการนำไปที่มหาวิทยาลัยเทคโนโลยีเวียนนาเป็นระยะเวลาหนึ่ง เพื่อศึกษาด้วยความละเอียดสูงตามโครงการลูกโลกเบไฮม์ดิจิทัล

ในเดือนพฤษภาคม ค.ศ. 2023 ยูเนสโกได้ขึ้นทะเบียนแอร์ทอัพเฟิลเป็นความทรงจำแห่งโลกของประเทศเยอรมนี ในนาม "ลูกโลกเบไฮม์" ()

## อ้างอิง

หมวดหมู่:ความทรงจำแห่งโลกจากประเทศเยอรมนี
หมวดหมู่:เนือร์นแบร์ค
หมวดหมู่:แผนที่
หมวดหมู่:โบราณวัตถุ
วัดอาน

**วัดอาน** เป็นวัดร้างตั้งอยู่ที่ตำบลบางใหญ่ อำเภอบางปลาม้า จังหวัดสุพรรณบุรี

ประวัติความเป็นมา ไม่ทราบแน่ชัด แต่สันนิษฐานจากรูปแบบสถาปัตยกรรมที่พบภายในวัด น่าจะสร้างประมาณปลายสมัยอู่ทองหรือต้นสมัยอยุธยา จากภาพเมื่อ พ.ศ. 2510 ก็มีสภาพเป็นวัดร้าง ในสมัยพม่าทำศึกกับกรุงศรีอยุธยา พม่ายกทัพผ่านมา คงจะพักทัพช้างทัพม้าที่นี่ และเอาช้างเอาม้าไปอาบน้ำที่โคกวัดช้าง ซึ่งตั้งอยู่ใกล้กับแม่น้ำท่าจีน และที่ชื่อว่า "วัดอาน" คงมาจากอานช้าง อานม้า ที่ชำรุดทิ้งไว้

แม้วัดอานจะเป็นวัดร้าง ไม่มีพระสงฆ์อยู่จำพรรษา แต่ก็ได้รับการดูแลอย่างดีจากชาวบ้าน มีทั้งป้ายบอกทางเข้าวัด ซุ้มประตู ศาลา วิหาร ลานจอดรถ ห้องน้ำ รวมทั้งร้านจำหน่ายสินค้าพื้นเมือง วัดมี *หลวงพ่อจันทรังษี* หรือ *หลวงพ่ออาน* พระพุทธรูปปางสะดุ้งมารเนื้อศิลาแลงขนาดหน้าตักกว้าง 47 นิ้ว สูง 57 นิ้ว ซึ่งคาดว่าพระพุทธรูปองค์นี้น่าจะสร้างขึ้นในสมัยอู่ทองหรือต้นกรุงศรีอยุธยา ประดิษฐานอยู่ในวิหาร มีเจดีย์ย่อมุมไม้สิบสองก่ออิฐถือปูน ศิลปะสมัยอยุธยา–รัตนโกสินทร์ จำนวน 2 องค์

## อ้างอิง

อาน
หมวดหมู่:โบราณสถานในจังหวัดสุพรรณบุรี
ลูวิส ไมลีย์

**ลูวิส ไมลีย์** (; เกิด 1 พฤษภาคม ค.ศ. 2006) เป็นนักฟุตบอลอาชีพชาวอังกฤษที่เล่นเป็นกองกลางตัวรุกให้แก่นิวคาสเซิลยูไนเต็ดและทีมชาติอังกฤษรุ่นอายุไม่เกิน 19 ปี

## อาชีพ
### นิวคาสเซิลยูไนเต็ด
#### ฤดูกาล 2022–23
ไมลีย์เข้าร่วมศูนย์ฝึกเยาวชนของนิวคาสเซิลยูไนเต็ดตั้งแต่อายุ 7 ขวบและประเดิมสนามในนามทีมชุดใหญ่ในเกมกระชับมิตรกับอัลฮิลาล ในปี 2022 ในเดือนพฤศจิกายน 2022 เขาได้รับรางวัลแจ็ก ฮิกสัน ซึ่งเป็นรางวัลสำหรับผู้เล่นดาวรุ่งที่มีอนาคตของสโมสร เขาปรากฏตัวครั้งแรกในทีมชุดใหญ่ในฐานะตัวสำรองที่ไม่ได้ลงสนามในเกมพรีเมียร์ลีกที่พบกับบอร์นมัทในเดือนกุมภาพันธ์ 2023 และเขาเซ็นสัญญาอาชีพฉบับแรกกับสโมสรในเดือนพฤษภาคม 2023 ซึ่งเป็นช่วงฉลองอายุครบ 17 ปีของเขา 

หลังจากนั้นเขาลงประเดิมสนามในเกมพรีเมียร์ลีกนัดเยือนเชลซีในฐานะผู้เล่นสำรองในนาทีที่ 76 เมื่อวันอาทิตย์ที่ 28 พฤษภาคม 2023 ซึ่งเป็นนัดสุดท้ายของฤดูกาล ทำให้เขากลายเป็นผู้เล่นที่อายุน้อยที่สุดของนิวคาสเซิลยูไนเต็ดที่ได้ลงเล่นในพรีเมียร์ลีก

#### ฤดูกาล 2023–24
เมื่อวันที่ 27 กันยายน 2023 ไมลีย์ประเดิมสนามในฐานะตัวจริงของทีมชุดใหญ่เป็นครั้งแรกในการชนะแมนเชสเตอร์ซิตี 1–0 ในรอบที่ 3 ของคาราบาวคัพ เมื่อวันที่ 7 พฤศจิกายน เขาลงประเดิมสนามในแชมเปียนส์ลีก โดยลงเป็นตัวสำรองในนาทีที่ 81 ในเกมที่พ่ายต่อโบรุสซีอาดอร์ทมุนด์ 0–2 กลายเป็นผู้เล่นนิวคาสเซิลยูไนเต็ดอายุน้อยที่สุดที่ได้ลงเล่นในฟุตบอลสโมสรยุโรป ด้วยวัย 17 ปี 191 วัน ทำลายสถิติเดิมของอดัม แคมป์เบลล์ ในปี 2012 เมื่อวันที่ 11 พฤศจิกายน ไมลีย์มีชื่อเป็นตัวจริงครั้งแรกในเกมพรีเมียร์ลีกที่ออกไปเยือนแล้วแพ้บอร์นมัท 0–2

เมื่อวันที่ 25 พฤศจิกายน ไมลีย์ลงเล่น 90 นาที และทำแอสซิสต์แรกของเขาในพรีเมียร์ลีกโดยแอสซิสต์ประตูขึ้นนำของอาเล็กซันเดอร์ อีซักในเกมชนะเชลซี 4–1 ที่เซนต์เจมส์พาร์ก เมื่ออายุ 17 ปี 208 วัน ทำให้เขากลายเป็นผู้เล่นนิวคาสเซิลยูไนเต็ดอายุน้อยที่สุดที่แอสซิสต์ประตูในพรีเมียร์ลีก สามวันต่อมา เขาได้ลงสนามเป็นตัวจริงในเกมแชมเปียนส์ลีกนัดแรก ซึ่งจบลงด้วยการเสมอกับปารีแซ็ง-แฌร์แม็ง 1–1 ทำให้เขากลายเป็นนักเตะอังกฤษอายุน้อยที่สุดอันดับที่ 3 ที่ได้ลงสนามเป็นตัวจริงในรายการนี้ ต่อจากจูด เบลลิงงัมและฟิล โฟเดน

ท่ามกลางผู้เล่นบาดเจ็บจำนวนมากในสโมสร ตั้งแต่กลางเดือนพฤศจิกายน ไมลีย์ก็ได้กลายมาเป็นผู้เล่นตัวจริงอย่างต่อเนื่อง โดยได้รับคำชมจากเอ็ดดี ฮาว ผู้จัดการทีมว่าเป็นผู้เล่นที่ "ดูเหมือนเป็นส่วนหนึ่งของทีมทันที" และมี "สมองที่ยอดเยี่ยม"

เมื่อวันที่ 13 ธันวาคม ในระหว่างการแข่งขันยูฟ่าแชมเปียนส์ลีกรอบแบ่งกลุ่มนัดสุดท้ายที่พบกับเอซี มิลาน ไมลีย์ได้สร้างประวัติศาสตร์ด้วยการเป็นผู้เล่นอายุน้อยที่สุดในประวัติศาสตร์ยูฟ่าแชมเปียนส์ลีกที่สามารถแอสซิสต์ให้กับสโมสรจากอังกฤษ ด้วยวัย 17 ปี 226 วัน สามวันต่อมา เขาทำประตูแรกให้กับนิวคาสเซิลในเกมที่เอาชนะฟูลัม 3–0 ซึ่งเขากลายเป็นผู้เล่นอายุน้อยที่สุดที่ทำประตูได้ในพรีเมียร์ลีกตั้งแต่เฟเดรีโก มาเกดาในปี ค.ศ. 2009 และเป็นผู้เล่นอายุน้อยที่สุดที่ทำประตูให้กับนิวคาสเซิลในรายการนี้

วันที่ 29 มกราคม ไมลีย์ได้เซ็นสัญญาระยะยาวฉบับใหม่กับสโมสร

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากเทศมณฑลเดอรัม
หมวดหมู่:กองกลางฟุตบอล
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:นักฟุตบอลชาวอังกฤษ
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นในพรีเมียร์ลีก
วัดป่าพฤกษ์

**วัดป่าพฤกษ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ทางทิศตะวันตกของแม่น้ำท่าจีน ในตำบลบ้านแหลม อำเภอบางปลาม้า จังหวัดสุพรรณบุรี

วัดป่าพฤกษ์สร้างในสมัยใดไม่ปรากฎหลักฐานชัดเจน เดิมชื่อว่า **วัดวิหารลายทอง**  ครั้นต่อมาเมื่อ พ.ศ. 2459 จึงได้เปลี่ยนชื่อเป็น
"วัดป่าพฤกษ์" เพื่อให้สอดคล้องกับชื่อหมู่บ้าน อีกแหล่งข้อมูลระบุว่าชื่อวัดป่าพฤกษ์นั้นเมื่อท่านขุนพฤกษ์ได้มาบูรณะวัดนี้ จากข้อมูลสันนิษฐานว่าสร้างในสมัยอยุธยา เพราะสิ่งก่อสร้างอุโบสถจากอดีตถึงปัจจุบันสร้างมาเป็นหลังที่ 3 อย่างไรก็ดีจากข้อมูลของสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2351 ได้รับพระราชทานวิสุงคามสีมาเมื่อ พ.ศ. 2510

ภายในวิหารมีพระพุทธรูปเก่าแก่สมัยอยุธยา คือ *องค์หลวงพ่อสีแสง* ปางมารวิชัย และมีรูปหล่อหลวงพ่อเนียม ธัมมโชติ อดีตเจ้าอาวาสวัดน้อย อำเภอบางปลาม้า จังหวัดสุพรรณบุรี วัดยังมีระฆังสำริดสมัยอยุธยาศิลปะอยุธยา จารึก พุทธศักราช 2240 ระฆังทรงกลม ขนาดเส้นผ่านศูนย์กลาง 40 เซนติเมตร สูง 72 เซนติเมตร มีห่วงกลมสำหรับแขวน ตกแต่งเป็น รูปเศียรนาค 4 เศียร

## อ้างอิง

ป่าพฤกษ์
ห่วงแต้ม

"**ห่วงแต้ม**" () เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์  ตีพิมพ์ครั้งแรกใน *[[นิตยสารสแตรนด์]]*ในเดือนกุมภาพันธ์ ค.ศ. 1892 วาดภาพประกอบโดยซิดนีย์ พาเก็ต และยังเป็นเรื่องสั้นลำดับที่ 8 จากทั้งหมด 12 เรื่องที่รวบรวมตีพิมพ์ในหนังสือรวมเรื่องสั้น *[[เชอร์ล็อก โฮมส์ ชุด การผจญภัย|เรื่องสั้นเชอร์ล็อก โฮมส์ ชุด การผจญภัย]]* ในปี ค.ศ. 1892

"ห่วงแต้ม" เป็นรหัสคดีห้องปิดตายตามแบบฉบับซึ่งมีแก่นเรื่องคือความละโมบของผู้ปกครอง (บิดาบุญธรรม) มรดก และอิสรภาพ หลายคนถือว่า "ห่วงแต้ม" เป็นหนึ่งในผลงานที่ดีที่สุดของดอยล์ ตัวดอยด์ที่เป็นผู้เขียนเองก็กล่าวว่าผลงานเรื่องสั้นนี้เป็นเรื่องที่ดีที่สุดของตน

## ประวัติการตีพิมพ์
"ห่วงแต้ม" ตีพิมพ์ครั้งแรกในสหราชอาณาจักรใน*[[นิตยสารสแตรนด์]]*เมื่อเดือนกุมภาพันธ์ ค.ศ. 1892 และในสหรัฐอเมริกาใน*นิตยสารสแตรนด์*ฉบับสหรัฐเมื่อเดือนมีนาคม ค.ศ. 1892 ภาพวาดประกอบเนื้อเรื่อง 9 ภาพวาดโดยซิดนีย์ พาเก็ต ตีพิมพ์ใน*[[นิตยสารสแตรนด์]]* เรื่องสั้นถูกรวมในหนังสือรวมเรื่องสั้น *[[เชอร์ล็อก โฮมส์ ชุด การผจญภัย|เรื่องสั้นเชอร์ล็อก โฮมส์ ชุด การผจญภัย]]* ซีงตีพิมพ์ในเดือนตุลาคม ค.ศ. 1892

## อ้างอิงและบรรณานุกรม
;อ้างอิง

;บรรณานุกรม
* 
* 
* 

## แหล่งข้อมูลอื่น
*
*
*
*  "ห่วงแต้ม" ที่ Google Books
* 
*The full text of The Adventure of the Speckled Band at the Internet Archive

หมวดหมู่:เรื่องสั้นเชอร์ล็อก โฮมส์
เอลเลียต แอนเดอร์สัน

**เอลเลียต แอนเดอร์สัน** (; เกิด 6 พฤศจิกายน ค.ศ. 2002) เป็นนักฟุตบอลอาชีพที่เล่นให้กับทีมนอตทิงแฮมฟอเรสต์ในพรีเมียร์ลีกในตำแหน่งกองกลาง เกิดในอังกฤษ ปัจจุบันเป็นนักฟุตบอลทีมชาติสกอตแลนด์รุ่นอายุไม่เกิน 21 ปี

## ประวัติ
แอนเดอร์สันมาจาก Whitley Bay, Tyne and Wear เจฟฟ์ อัลเลน ตาของเขาเล่นในตำแหน่งปีกซ้ายให้กับนิวคาสเซิลยูไนเต็ดระหว่างปี ค.ศ. 1964 ถึง ค.ศ. 1968

## ระดับสโมสร
### นิวคาสเซิลยูไนเต็ด
แอนเดอร์สันเข้าร่วมทีมนิวคาสเซิลยูไนเต็ดครั้งแรกเมื่ออายุ 8 ขวบ โดยก่อนหน้านี้เคยอยู่ที่วอลล์เซนด์ บอยส์ คลับ และเซ็นสัญญาอาชีพฉบับแรกกับสโมสรในเดือนพฤศจิกายน ค.ศ. 2019 และเซ็นสัญญาระยะยาวอีกฉบับในปีต่อมาในวันเกิดอายุครบ 18 ปีของเขา เมื่อวันเสาร์ที่ 9 มกราคม ค.ศ. 2021 แอนเดอร์สันเปิดตัวในทีมชุดใหญ่โดยแพ้อาร์เซนอล 0–2 ในรอบที่ 3 ของเอฟเอคัพ ในวันจันทร์ที่ 18 มกราคม แอนเดอร์สันประเดิมนัดแรกในพรีเมียร์ลีกโดยพบกับทีมเดียวกันด้วยความพ่ายแพ้ 0–3 โดยลงมาเป็นตัวสำรองในนาทีที่ 87

### บริสตอลโรเวอส์ (ยืม)
ในวันที่ 31 มกราคม ค.ศ. 2022 ซึ่งเป็นวันสุดท้ายของตลาดซื้อขายนักเตะฤดูหนาว แอนเดอร์สันย้ายไปร่วมทีมบริสตอลโรเวอส์ในลีกทูด้วยสัญญายืมตัวจนจบฤดูกาล 2021–22

## อ้างอิง

หมวดหมู่:กองกลางฟุตบอล
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:นักฟุตบอลชาวอังกฤษ
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลลีกอังกฤษ
หมวดหมู่:ชาวอังกฤษเชื้อสายสกอตแลนด์
โยร์โกส ปาตูลิส

**โยร์โกส ปาตูลิส** (กรีก: Γιώργος Πατούλης; เกิด 14 พฤษภาคม ค.ศ. 1961) เป็นนักการเมืองและศัลยแพทย์ชาวกรีก ซึ่งดำรงตำแหน่งผู้ว่าการแคว้นแอตติกา ตั้งแต่วันที่ 1 กันยายน ค.ศ. 2019 เขายังเป็นประธานสมาคมการแพทย์แห่งเอเธนส์ตั้งแต่ปี ค.ศ. 2011 และเป็นสมาชิกของพรรคประชาธิปไตยใหม่

ก่อนหน้านี้เขาเคยดำรงตำแหน่งนายกเทศมนตรีมารูซี ระหว่างปี ค.ศ. 2007 ถึง 2019 และเป็นประธานสหภาพกลางแห่งเทศบาลกรีซ (เคอีดีอี) ระหว่างปี ค.ศ. 2014 ถึง 2019

## อ้างอิง

หมวดหมู่:นักการเมืองกรีก
ทิดน้อย

**ทิดน้อย** () เป็นภาพยนตร์ไทยแนวตลก, โรแมนติก, ดราม่า, และสยองขวัญ ผลิตโดย เอ็ม เทอร์ตี้ไนน์ กำกับและบทภาพยนตร์โดย เท่ง เถิดเทิง ออกฉายในวันที่ 25 มกราคม พ.ศ. 2566 นำแสดงโดย พัชราภา ไชยเชื้อ , เท่ง เถิดเทิง , อนันดา เอเวอริงแฮม , รัศมีแข ฟ้าเกื้อล้น , สมชาย เข็มกลัด , เฉลิมพล ทิฆัมพรธีรวงศ์ และ จุ๊บจิ๊บ เชิญยิ้ม ภาพยนตร์ทำรายได้ 28.25 ล้านบาท (กรุงเทพมหานคร ปริมณฑล และจังหวัดเชียงใหม่) และ 80 ล้านบาท (ทั่วประเทศ)

## นักแสดง
* พัชราภา ไชยเชื้อ รับบท **นาค**
* เท่ง เถิดเทิง รับบท **ทิดน้อย**
* อนันดา เอเวอริงแฮม รับบท **มาก**
* รัศมีแข ฟ้าเกื้อล้น รับบท **ดวง**
* สมชาย เข็มกลัด รับบท **เสือผาด**
* เฉลิมพล ทิฆัมพรธีรวงศ์ รับบท **อ่าง**
* จุ๊บจิ๊บ เชิญยิ้ม รับบท **อึ่ง**
* น้าพวง เชิญยิ้ม รับบท **พระพวง**
* นาตยา จันทร์รุ่ง รับบท **แม่ของนาค**

### นักแสดงรับเชิญ
* วชิรวิชญ์ ไพศาลกุลวงศ์ รับบท **เด็กวัดลูกศิษย์พระมาก**
* โหน่ง ชะชะช่า รับบท **แม่ทัพเชียงตุง**
* ส้มเช้ง สามช่า รับบท **ยายผัน**
* ถั่วแระ เชิญยิ้ม รับบท **เจ้าของร้านขวาน**
* ณปภา ตันตระกูล รับบท **โสเภณีพระนคร**
* เจี๊ยบ เชิญยิ้ม รับบท **ชาวพระนคร**
* โจอี้ เชิญยิ้ม รับบท **ฝรั่งชาวพระนคร**
* ด.ช. ปวรัศ ประเสริฐสุนทร รับบท **แดง**
* ตุ้มเม้ง เถิดเทิง รับบท **ไอ้เม้ง**
* เต่า เชิญยิ้ม รับบท **เหลือ**
* ภุชงค์ สงวนคำ รับบท **แหล่**
* โกกิ เชิญยิ้ม รับบท **เพื่อนของดวง**
* วนิดา แสงสุข รับบท **หญิงเมาในงานศพ**
* กรขจิณ กลิ่นขจร รับบท **เณร**
* เซี๊ยะ ติ่มซำ รับบท **เณร**
* พะเยาว์ นิ่มมา รับบท **สัสดี**
* อาฉี เสียงหล่อ รับบท **สามีของกะเทยพยัคฆ์**
* เจตริน จำปาถะ รับบท **กะเทยพยัคฆ์**
* โชคนิพนธ์ แก้วลือ รับบท **แม้น**
* ดร. ภณณัฏฐ์ ศรีอินทร์สุทธิ์ รับบท **เจ้าหน้าที่ทหาร**
* ยศพันธ์ อินแดง รับบท **เจ้าหน้าที่ทหาร**
* สฤษดิ์ทอง ถอนโพธิ์ รับบท **คนเมายาดอง**
* โยธิน มาพบพันธ์ รับบท **พระที่วัดในพระนคร**
* สหภูมิ โตตรึงทรัพย์ รับบท **เจ้าของร้านขายยาในพระนคร**
* พิเชษฐ ศรีราชา รับบท **รองหัวหน้าเชียงตุง**
* นาตยา วันชะเอม รับบท **นักแสดงแทนนาค**
* วินัย เวียงย่างกุ้ง รับบท **นักแสดงแทนทิดน้อย**

## เพลงประกอบภาพยนตร์
* เพลง *รักเธอเสมอ* ขับร้องโดย เท่ง เถิดเทิง
* เพลง *ดวงเดือน* ศิลปิน โจอี้ ภูวศิษฐ์

## อ้างอิง

## แหล่งข้อมูลอื่น
* 
* 

หมวดหมู่:ภาพยนตร์ภาษาไทย
หมวดหมู่:ภาพยนตร์ตลกไทย
หมวดหมู่:ภาพยนตร์ผีไทย
หมวดหมู่:ภาพยนตร์ไทยที่ออกฉายในปี พ.ศ. 2566
หมวดหมู่:ภาพยนตร์ไทยในคริสต์ทศวรรษ 2020
ทิฟฟานี สตราตตัน

**เจสสิกา วอยนิลโก** (Jessica Woynilko; 1 พฤษภาคม ค.ศ. 1999) เป็นนักมวยปล้ำอาชีพ นักเพาะกาย และนักยิมนาสติกชาวอเมริกัน ปัจจุบันเธอเซ็นสัญญากับ WWE ภายใต้ชื่อ **ทิฟฟานี สตราตตัน** (Tiffany Stratton) เป็นแชมป์หญิง NXT เจ้าของกระเป๋ามันนีอินเดอะแบงก์ฝั่งหญิง 2024 และแชมป์หญิง WWE

## ช่วงแรกเริ่ม
เจสสิกา วอยนิลโก (Jessica Woynilko) เกิดเมื่อวันที่ 1 พฤษภาคม ค.ศ. 1999 ที่เมืองไพรเออร์เลก มินนิโซตา เธอจบการศึกษาจากมหาวิทยาลัยเซนต์คาเธอรีน ในเมืองเซนต์พอล และได้ฝึกกีฬายิมนาสติกแทรมโพลีนมาหลายปี อาชีพยิมนาสติกของเธอต้องยุติลงในปี 2017 หลังจากได้รับบาดเจ็บกระดูกเท้าแตกที่ไม่ได้รับการวินิจฉัย พ่อแม่ของวอยนิลโกอยากให้เธอเดินหน้าในเส้นทางมวยปล้ำอาชีพ แม่ของเธอจึงติดต่อ เกร็ก แกญ (Greg Gagne) อดีตนักมวยปล้ำสมาคม American Wrestling Association (AWA) เพื่อฝึกเธอก่อนที่จะเข้าร่วม WWE เธอกล่าวว่า การได้ดูชาร์ล็อตต์ แฟลร์ (Charlotte Flair) ปรากฏตัวใน SmackDown คือแรงบันดาลใจที่ทำให้เธออยากเป็นนักมวยปล้ำอาชีพ

## สไตล์การปล้ำและบุคลิกภาพบนเวที
ท่าไม้ตายของ วอยนิลโก ซึ่งได้แรงบันดาลใจมาจากพื้นฐานการเล่นยิมนาสติกบนแทรมโพลีน เป็นท่าดัดแปลงจาก ทริปเปิลจัมพ์มูนซอลต์ ที่ใช้เชือกเวที เรียกว่า Prettiest Moonsault Ever ก่อนหน้านี้เธอเคยใช้ท่า สปริงบอร์ดผสมคอร์กสกรู เป็นท่าไม้ตายเช่นกัน เมื่อเปิดตัวในฐานะนักมวยปล้ำ สแตรตตัน เธอได้รับบทบาทเป็นสาวสวยรวยเสน่ห์สไตล์ “คุณหนูคุณพ่อเลี้ยงดู” โดยเธอบอกว่าได้แรงบันดาลใจมาจาก ปารีส ฮิลตัน และตัวละคร ชาร์เพย์ อีแวนส์ จากเรื่อง High School Musical สำหรับคาแรกเตอร์นี้

## ชีวิตส่วนตัว
วอยนิลโกมีความสัมพันธ์กับนักมวยปล้ำอาชีพเพื่อนร่วมงาน มาร์เซล บาร์เทิล (Marcel Barthel) หรือที่รู้จักในชื่อ ลุดวิก ไคเซอร์ (Ludwig Kaiser) ตั้งแต่ปี 2022

## ผลงานแชมป์และรางวัล
### ยิมนาสติก

### มวยปล้ำอาชีพ

* ***[[Pro Wrestling Illustrated]]***
** Ranked No. 25 of the top 250 female singles wrestlers in the *[[Pro Wrestling Illustrated|PWI Women's 250]]* in 2023
****[[List of professional wrestling awards|Women's Wrestling Fan Awards]]***
** Breakout Star of the Year (2023)
* **[[WWE]]**
** WWE Women's Championship (1 time)
** NXT Women's Championship (1 time)
** Women's Money in the Bank (2024)
** NXT Year-End Award (1 time) 
*** Female Superstar of the Year (2023)
** Slammy Award (1 time)
*** NXT Superstar of the Year (2024)

## อ้างอิง

## แหล่งข้อมูลอื่น

* 
* 

หมวดหมู่:นักมวยปล้ำอาชีพหญิงชาวอเมริกัน
อุทยานธรณีโลกในประเทศไทย

**[[อุทยานธรณีโลกในประเทศไทย]]** ที่มีการขึ้นทะเบียนจาก องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) มีทั้งหมด 2 แห่ง คือ อุทยานธรณีสตูล และอุทยานธรณีโคราช โดยคัดเลือกและขึ้นทะเบียนเพื่อส่งเสริมและอนุรักษ์มรดกทางธรณีวิทยาของโลก ตลอดจนสนับสนุนการวิจัยและพัฒนาอย่างยั่งยืนของชุมชนที่เกี่ยวข้อง

นอกจากนี้ยังมี อุทยานธรณีขอนแก่น ซึ่งมีแผนเสนอชื่อขอเป็นสมาชิกเครือข่ายอุทยานธรณีโลก ในปี พ.ศ. 2566 รวมถึง อุทยานธรณีผาชัน สามพันโบก ซึ่งมีแผนจะขึ้นทะเบียนในปี พ.ศ. 2567

## ที่ตั้ง


## รายชื่ออุทยานธรณีโลกในประเทศไทย

## ดูเพิ่ม
* อุทยานธรณีโลก
* รายชื่ออุทยานธรณีโลกในทวีปเอเชีย
* มรดกโลกในประเทศไทย
* พื้นที่สงวนชีวมณฑลโลกในประเทศไทย

## อ้างอิง

## แหล่งข้อมูลอื่น
* SATUN UNESCO GLOBAL GEOPARK (Thailand)
* Khorat UNESCO Global Geopark


หมวดหมู่:อุทยานธรณีในทวีปเอเชีย
สโมสรฟุตบอลนิวคาสเซิลยูไนเต็ดในฤดูกาล 1991–92

ในช่วง**ฤดูกาล 1991–92** นิวคาสเซิลยูไนเต็ดเข้าร่วมการแข่งขันในฟุตบอลลีกเซคันด์ดิวิชัน

ฤดูกาลเริ่มต้นด้วยคำมั่นสัญญามากมาย แต่พวกเขาก็ร่วงสู่โซนตกชั้นอย่างรวดเร็ว ออสซี อาร์ดิเลส ผู้จัดการทีม พยายามที่จะเพิ่มผู้เล่นดาวรุ่งที่มีความสามารถเข้ามาในทีมของเขาเนื่องจากขาดเงินทุน ความจริงสโมสรเป็นหนี้อย่างหนัก เมื่อถึงจุดหนึ่งดูเหมือนว่านิวคาสเซิลอาจจะตกชั้นและยุบสโมสรได้

เซอร์จอห์น ฮอลล์ ซึ่งเป็นประธานสโมสรตัดสินใจปลดอาร์ดิเลสและแทนที่ด้วยเควิน คีแกน อดีตกองหน้าของสโมสรและทีมชาติอังกฤษเมื่อวันที่ 5 กุมภาพันธ์ ค.ศ. 1992 ฟอร์มการเล่นที่ดีขึ้นช่วยให้นิวคาสเซิ่ลรอดพ้นจากการตกชั้นจากดิวิชั่น 2 ได้อย่างหวุดหวิด โดยพวกเขายืนยันการอยู่รอดในวันสุดท้ายของฤดูกาล พวกเขาจบอันดับที่ 20 อยู่เหนือโซนตกชั้น 2 อันดับ ซึ่งเป็นการจบในลีกที่ต่ำที่สุดที่เคยมีมาของพวกเขา

## สรุปฤดูกาล

ในฤดูกาลนี้มีการเปลี่ยนแปลงผู้จัดการทีมผ่านประธานสโมสร 3 คน ประธานสโมสรคนเดิมคือ Gordon McKeag อยู่ภายใต้แรงกดดันจาก Magpie Group consortium ทำให้เขาก้าวลงจากตำแหน่งและถูกแทนที่โดยจอร์จ ฟอร์บส์ สมาชิกคณะกรรมการบริหาร ก่อนที่ผู้นำของ Magpie Group นับตั้งแต่ช่วงปลายคริสต์ทศวรรษที่ 1980 คือเซอร์จอห์น ฮอลล์ จะเข้ามาแทนที่ฟอร์บส์ในฐานะประธานสโมสร

หากตกชั้นสู่ดิวิชัน 3 ของอังกฤษ นั่นจะเป็นครั้งแรกในประวัติศาสตร์ของนิวคาสเซิลยูไนเต็ด ประธานสโมสรคนใหม่เปลี่ยนผู้จัดการทีมจาก ออสซี อาร์ดิเลส เป็นเควิน คีแกน อดีตกองหน้าระดับตำนานของสโมสร ซึ่งพาทีมรอดปลอดภัยในช่วงสองสามสัปดาห์สุดท้ายของฤดูกาล

ฮอลล์เป็นประธานในห้องประชุม มีการปรับโครงสร้างหนี้และเตรียมเงินทุนสำหรับการเสริมความแข็งแกร่งของทีม เมื่อเควิน คีแกนกลับมาที่ไทน์ไซด์เพื่อแทนที่อาร์ดิเลสในตำแหน่งผู้จัดการทีมในสัญญาระยะสั้นเมื่อวันที่ 5 กุมภาพันธ์ ค.ศ. 1992 นิวคาสเซิลกำลังดิ้นรนหนีโซนตกชั้น

การปรากฏตัวของคีแกนทำให้แฟน ๆ ตื่นเต้น กองเชียร์เริ่มคาดหวังในชั่วข้ามคืน เซนต์เจมส์พาร์ก มีผู้ชมแน่นเต็มความจุอีกครั้ง และนิวคาสเซิลยืนยันการอยู่รอดในดิวิชัน 2 ด้วยการชนะเลสเตอร์ 2–1 ในวันสุดท้ายของฤดูกาล 

แม้ว่าสโมสรจะรอดพ้นการตกชั้นได้อย่างหวุดหวิด แต่กองเชียร์ของสโมสรก็ยินดีเป็นอย่างยิ่งกับโอกาสในการเริ่มต้นใหม่ที่สดใส ฤดูกาลถัดมาคือฤดูกาล 1992–93 จะได้เห็นนิวคาสเซิลยูไนเต็ดกลับมาผงาดอีกครั้งและในฤดูกาล 1993–94 พวกเขากำลังท้าชิงตำแหน่งแชมป์พรีเมียร์ลีกจากแมนเชสเตอร์ยูไนเต็ด

## ลิงก์ภายนอก
*Flirting with Relegation: Newcastle United 1991/92 Season, James Williams, *Leazes Terrace*

หมวดหมู่:ฤดูกาลของสโมสรฟุตบอลนิวคาสเซิลยูไนเต็ด
การแข่งขันจักรยานประเภทถนน

**การแข่งขันจักรยานประเภทถนน** (Road bicycle racing) เป็นการแข่งขันจักรยานบนถนน ส่วนใหญ่จะเป็นถนนลาดยาง ถือเป็นการแข่งขันที่มีนักแข่งขันอาชีพจำนวนมากที่สุดในแง่จำนวนผู้เข้าแข่งขัน รวมถึงงานแข่งขันและจำนวนผู้ชม การแข่งขันที่นิยมมากที่สุดสองรูปแบบคือ การแข่งขันแบบปล่อยตัวเป็นกลุ่ม (Mass start) ที่ปล่อยตัวผู้แข่งขันพร้อมกัน (บางครั้งก็ปล่อยพร้อมผู้พิการด้วย) เป็นการแข่งขันเพื่อเข้าเส้นชัยและมีการจับเวลา ที่ผู้แข่งขันแต่ละคนหรือเป็นทีม จะทำการแข่งขันกับเวลา อีกรูปแบบคือการแข่งขันแบบหลายวัน (stage races หรือ tours) จะปล่อยตัวเป็นกลุ่มหลายครั้งหรือมีการจับเวลาแข่งขันหลายครั้งอย่างต่อเนื่องกัน

การแข่งขันในรูปแบบอาชีพเริ่มต้นในยุโรปตะวันตก โดยเฉพาะในฝรั่งเศส สเปน อิตาลี และกลุ่มประเทศแผ่นดินต่ำ นับแต่คริสต์ทศวรรษ 1980 กีฬาประเภทนี้มีความหลากหลายมากขึ้น ทั้งการแข่งขันระดับอาชีพ กึ่งอาชีพ และระดับสมัครเล่น มีองค์กรผู้ดูแลคือ สหภาพจักรยานระหว่างประเทศ (Union Cycliste Internationale ย่อว่า UCI) ที่มีการแข่งขันประจำปีที่เรียกว่า การแข่งขันจักรยานประเภทถนนชิงแชมป์โลก (UCI Road World Championships) ทั้งประเภทชายและหญิง งานที่ใหญ่ที่สุดคือ ตูร์เดอฟร็องส์ ซึ่งจัดแข่งเป็นระยะเวลา 3 อาทิตย์ มีผู้เข้าร่วมชมบนท้องถนนร่วม 500,000 คนต่อวัน

หมวดหมู่:การปั่นจักรยาน
หมวดหมู่:กีฬาในโอลิมปิกฤดูร้อน
ไซโค-พาส โพรวิเดนซ์

***ไซโค-พาส โพรวิเดนซ์*** (Psycho-Pass Providence) เป็นภาพยนตร์อนิเมะแนวอาชญากรรม-วิทยาศาสตร์ในปี พ.ศ. 2566 ผลิตโดยสตูดิโอ โปรดักชัน ไอ.จีและกำกับโดยนาโอโยชิ ชิโอตานิ มีฐานะเป็นส่วนหนึ่งของการฉลองครบรอบ 10 ปีของซีรีส์อนิเมะ *[[ไซโค-พาส ถอดรหัสล่า]]* ออกฉายประเทศญี่ปุ่นเมื่อวันที่ 12 พฤษภาคม พ.ศ. 2566 และออกฉายในประเทศไทยในวันที่ 21 กันยายน พ.ศ. 2566

## นักพากย์

## อ้างอิง

## แหล่งข้อมูลอื่น
*  
* 

หมวดหมู่:ภาพยนตร์ที่ออกฉายในปี พ.ศ. 2566
หมวดหมู่:ภาพยนตร์อนิเมะที่ออกฉายในปี พ.ศ. 2566
หมวดหมู่:ภาพยนตร์ไซเบอร์พังก์
หมวดหมู่:ภาพยนตร์ที่มีฉากในอนาคต
หมวดหมู่:การ์ตูนญี่ปุ่นประเภทบันเทิงคดีแนววิทยาศาสตร์
หมวดหมู่:ภาพยนตร์แอนิเมชันโตโฮ
หมวดหมู่:ภาพยนตร์แอนิเมชันที่มีฉากในโตเกียว
หมวดหมู่:โปรดักชัน ไอ.จี
ตำบลแอฆีลีเยโจนูบี

**แอฆีลีเยโจนูบี** () เป็นตำบลในอำเภอแอฆีลี เทศมณฑลโกตแวนด์ จังหวัดฆูเซสถาน ประเทศอิหร่าน แบ่งออกเป็น 18 หมู่บ้าน จากสำมะโน พ.ศ. 2549 ตำบลนี้มีประชากร 7,690 คนใน 1,513 ครัวเรือน

## อ้างอิง
ซินดูอาลิตี

***ซินดูอาลิตี*** (SYNDUALITY) เป็นโครงการสื่อผสมญี่ปุ่น สร้างสรรค์โดยบันไดนัมโกะกรุ็ป เกมแอ็กชันเล่นตามบทบาท-เกมยิงมุมมองบุคคลที่สามพัฒนาโดยเกมสตูดิโอ และจัดจำหน่ายโดยบันไดนัมโกะเอ็นเตอร์เทนเมนต์ ชื่อเกมว่า *[[ซินดูอาลิตี: เอคโคออฟเอดา]]* (SYNDUALITY Echo of Ada) วางจำหน่ายสำหรับไมโครซอฟท์ วินโดวส์, เพลย์สเตชัน 5 เอกซ์บอกซ์ซีรีส์เอกซ์และซีรีส์เอสใน พ.ศ. 2568 ซีรีส์อนิเมะโทรทัศน์อำนวยการผลิตโดยบันไดนัมโกะฟิล์มเวิร์กสและผลิตแอนิเมชันโดยสตูดิโอเอตบิต ชื่อเรื่องว่า *ซินดูอาลิตี: นัวร์* (SYNDUALITY Noir) ออกอากาศตั้งแต่เดือนกรกฎาคมถึงกันยายน พ.ศ. 2566 พาร์ต 2 ออกอากาศตั้งแต่เดือนมกราคมถึงมีนาคม พ.ศ. 2567

## ตัวละคร
### ''ซินดูอาลิตี: เอคโคออฟเอดา''
;
:
;
:

### ''ซินดูอาลิตี: นัวร์''

;
:

;
:

;
:

;
:

;
:

;
:

;
:

;
:

;
:

;
:

;
:

;
:

;
:

;
:

## สื่อ
### เกม

### อนิเมะ
ซีรีส์อนิเมะโทรทัศน์อำนวยการผลิตโดยบันไดนัมโกะฟิล์มเวิร์กสและผลิตแอนิเมชันโดยสตูดิโอเอตบิต มีการประกาศสร้างในเดือนกันยายน พ.ศ. 2565 ซีรีส์อนิิเมะมีชื่อเรื่องว่า *ซินดูอาลิตี: นัวร์* (SYNDUALITY Noir) กำกับโดยยูซูเกะ ยามาโมโตะ เขียนบทโดยทากาชิ อาโอชิมะ อิงจากเนื้อเรื่องที่ร่างโดยฮาจิเมะ คาโมชิดะ ออกแบบตัวละครสำหรับแอนิเมชันโดยเค็นอิจิโร คัตสึระ และแต่งดนตรีประกอบโดยมาซาโตะ นากายามะ ออกอากาศตั้งแต่วันที่ 11 กรกฎาคม พ.ศ. 2566 ทางช่องทีวีโตเกียวและเครื่อข่ายอื่น ๆ เพลงเปิดชื่อเพลงว่า "Raytracer" ร้องโดยวงสเตริโอไดฟ์ฟาวเดชัน ส่วนเพลงปิดชื่อเพลงว่า  ร้องโดยวงอาร์คานาโปรเจกต์ ซีรีส์เผยแพร่ทั่งโลกทางดิสนีย์+ เผยแพร่ในละตินอเมริกาทางสตาร์+ และเผยแพร่ในสหรัฐอเมริกาทางฮูลู

### สื่อสิ่งพิมพ์
มีการประกาศสร้างมังงะภาคแยก ไลต์โนเวลและนวนิยายภาคแยก

## หมายเหตุ

## อ้างอิง

## แหล่งข้อมูลอื่น
* เว็บไซต์ทางการของโครงการ 
* เว็บไซต์ทางการของเกม 
* เว็บไซต์ทางการของอนิเมะ 
* อนิเมะ ''ซินดูอาลิตี: นัวร์'' ที่ดิสนีย์+ ฮอตสตาร์
* 

หมวดหมู่:วิดีโอเกมที่ออกวางจำหน่ายในปี พ.ศ. 2568
หมวดหมู่:อนิเมะที่ออกฉายในปี พ.ศ. 2566
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2566
หมวดหมู่:วิดีโอเกมแอ็กชันเล่นตามบทบาท
หมวดหมู่:แฟรนไชส์ของบันไดนัมโค
หมวดหมู่:เกมสำหรับเพลย์สเตชัน 5
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์ซีรีส์เอกซ์และซีรีส์เอส
หมวดหมู่:อนิเมะออริจินอลของดิสนีย์+
วิวาห์แต้มพิษ

เป็นซีรีส์มังงะญี่ปุ่น แต่งเรื่องโดยโจเมียกุและวาดภาพโดยมิซูกิ โยดะ เผยแพร่ฟรีทางแอปมือถือและเว็บไซต์ของนิตยสารออนไลน์ *[[โชเน็งจัมป์+]]* ของสำนักพิมพ์ชูเอชะตั้งแต่เดือนเมษายน พ.ศ. 2565 สำนักพิพม์ชูเอชะยังเผยแพร่ซีรีส์มังงะเป็นภาษาอังกฤษและภาษาไทยทางแพลตฟอร์มออนไลน์และแอปมือถือ *[[มังงะพลัส]]* ซีรีส์มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะทางโทรทัศน์ที่ผลิตโดยสตูดิโอโบนส์ ฟิล์ม มีกำหนดออกอากาศในเดือนเมษายน พ.ศ. 2569

## สื่อ
### มังงะ
*วิวาห์แต้มพิษ* แต่งเรื่องโดยโจเมียกุและวาดภาพโดยมิซูกิ โยดะ มังงะประกาศเปิดตัวโดยสำนักพิมพ์ชูเอชะเมื่อวันที่ 11 เมษายน พ.ศ. 2565 และเริ่มเผยแพร่ฟรีเป็นรายสัปดาห์ทางแอปมือถือและเว็บไซต์ *[[โชเน็งจัมป์+]]* ในวันที่ 20 ของเดือนเดียวกัน  สำนักพิพม์ชูเอชะยังเผยแพร่ซีรีส์มังงะเป็นภาษาอังกฤษและภาษาไทยทางแพลตฟอร์มออนไลน์และแอปมือถือ *[[มังงะพลัส]]* 

ซีรีส์มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ประกาศลิขสิทธิ์เมื่อวันที่ 29 พฤษภาคม พ.ศ. 2566

### หนังสือมังงะ

### อนิเมะ
มีการประกาศสร้างเป็นซีรีส์อนิเมะทางโทรทัศน์เมื่อวันที่ 1 ตุลาคม พ.ศ. 2568 ผลิตโดยสตูดิโอโบนส์ ฟิล์มและกำกับโดยโมโตโนบุ โฮริ โดยมีการเรียบเรียงบทโดยคิมิโกะ อุเอโนะ โดยมีคิมิโกะ อุเอโนะเป็นผู้เขียนบท โคเฮ โทคุโอกะเป็นผู้ออกแบบตัวละครและรับหน้าที่เป็นหัวหน้าผู้กำกับแอนิเมชัน และไทเซ อิวาซากิกับยูมะ ยามากุจิเป็นผู้แต่งดนตรีประกอบ ซีรีส์นี้มีกำหนดออกอากาศในวันที่ 7 เมษายน พ.ศ. 2569 ในรายการใหม่ล่าสุด "Ka-Anival!!" ทางช่องคันไซ ทีวี, ฟูจิ ทีวี และสถานีในเครือข่ายต่าง ๆ เพลงเปิดของเรื่องคือ "Kill or Kiss" ร้องโดยยูรินะ ฮิราเตะ  ขณะที่เพลงปิดของเรื่องคือ  ร้องโดย Akasaki มิวส์ คอมมิวนิเคชันเป็นผู้ถือลิขสิทธิ์ซีรีส์นี้ในเอเชียตะวันออกเฉียงใต้

## อ้างอิง

## แหล่งข้อมูลอื่น
*  
* 
* 

หมวดหมู่:มังงะที่ตีพิมพ์ในปี พ.ศ. 2565
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2569
หมวดหมู่:การ์ตูนญี่ปุ่นแนวโลดโผน
หมวดหมู่:ซีรีส์อนิเมะที่สร้างจากมังงะ
หมวดหมู่:โบนส์
หมวดหมู่: การแต่งตัวข้ามเพศในอนิเมะและมังงะ
หมวดหมู่:บันเทิงคดีเกี่ยวกับการลอบสังหาร
หมวดหมู่:เว็บคอมิกญี่ปุ่น
หมวดหมู่:ความหลากหลายทางเพศในอนิเมะและมังงะ
หมวดหมู่:มิวส์ คอมมิวนิเคชัน
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:การ์ตูนญี่ปุ่นแนวโชเน็ง
หมวดหมู่:มังงะของสำนักพิมพ์ชูเอชะ
หมวดหมู่:เว็บคอมิกที่ได้รับการตีพิมพ์
หมวดหมู่:สยามอินเตอร์คอมิกส์
ปอนด์ พัพพีส์ (ละครโทรทัศน์ พ.ศ. 2529)

***ปอนด์ พัพพีส์*** () เป็นการ์ตูนทีวีแอนิเมชันของประเทศสหรัฐ ผลิตโดย แฮนนา-บาร์เบรา โปรดักชั่น อิงจากสายของเล่นโดย โตนกา ออกอากาศทางช่องเอบีซี ฉายตอนแรกเมื่อวันที่ 13 กันยายน พ.ศ. 1986 ถึงวันที่ 19 ธันวาคม พ.ศ. 1987

## ตัวละคร

* **คูลเลอร์** (, ) เป็นหมาสีขาวเพศผู้ข้ามระหว่างบีเกิลและบลัดฮาวด์ เขาเป็นผู้นำของปอนด์ พัพพีส์
* **โนส มารี** (, ) เป็นหมาสีน้ำตาลเพศเมียข้ามระหว่างบ็อกเซอร์และบลัดฮาวด์
* **ฮาวเลอร์** (, ) เป็นหมาเพศผู้ข้ามระหว่างปั๊กและแดลเมเชียน เขาเป็นนักประดิษฐ์ของทีมปอนด์ พัพพีส์
* **ไบร์ท อายส์** (, ) เป็นสุนัขพันธุ์แลบราดอร์ริทรีฟเวอร์สีเหลืองเพศเมีย
* **วอปเปอร์** (, ) เป็นสุนัขพันธุ์แจ็กรัสเซลล์เทร์เรียร์เพศผู้
* **บีมเมอร์** (, ) เป็นหมาสีเทาเพศผู้ข้ามระหว่างสก็อตติช เทอร์เรียและชเนาเซอร์
* **บาร์เกอร์วีล** (, ) เป็นสุนัขพันธุ์อิงลิชบูลด็อกสีน้ำตาลเพศผู้
* **รีเฟล็กซ์** (, ) เป็นหมาสีน้ำตาลเพศผู้ข้ามระหว่างชนูดเดิ้ลและโอลด์อิงลิชชีปด็อก
* **ไวโอเลต แวนเดอร์เฟลเลอร์** (, ) เป็นหมาสีขาวเพศเมียข้ามระหว่างเกรย์ฮาวด์และชาผี
* **หลุย** (, ) เป็นหมาสีน้ำตาลเพศผู้ข้ามระหว่างแคน คอร์โซและชีนุก
* **สครันเจอร์** (, ) เป็นหมาสีเหลืองเพศผู้ข้ามระหว่างบีเกิลและชาผี
* **ฮอลลี่** (, ) เป็นเด็กหญิงชนิด
* **แคทคุต** (, ) เป็นแมวไทยเพศผู้

## ดูเพิ่ม

* ปอนด์ พัพพีส์ (ละครโทรทัศน์ พ.ศ. 2553)
* โฮ่งฮับฮาเฮ

## อ้างอิง

## แหล่งข้อมูลอื่น

* 
* 
* 
* 
* 

หมวดหมู่:การ์ตูนอเมริกัน
หมวดหมู่:ตัวละครที่เป็นสุนัข
หมวดหมู่:รายการโทรทัศน์ภาษาอังกฤษ
โมโตอี ฤดูกาล 2019

**โมโตอี เวิร์ล คัพ ปี ค.ศ.2019 / พ.ศ.2562** เป็นฤดูกาลแรก ของโมโตอี เวิร์ล คัพ และเป็นส่วนหนึ่งของการแข่งขันฤดูกาลที่ 71 ในหมวด F.I.M. Road Racing World Championship Grand Prix
thumb|'''Matteo Ferrari''' เป็นผู้ชนะในรายการโมโตอี เมื่อปี ค.ศ.2019/พ.ศ.2562

## รายชื่อทีมและนักแข่ง

*ทุกทีมในโมโตอีจะใช้รถแข่งคันเดียวกัน คือ *'Energica Ego Corsa**'

แถบสีม่วง คือ นักแข่งสำรอง

## สนามแข่ง
ในฤดูกาล ค.ศ.2019 / พ.ศ.2562 มีการแข่งขันทั้งหมด 4 สนาม ได้แก่

## ผลการแข่งขัน

## ระบบคะแนน

## คะแนนสะสม

### ประเภทนักแข่ง

## อ้างอิง
สโมสรฟุตบอลนิวคาสเซิลยูไนเต็ดในฤดูกาล 1992–93

ในช่วง **1992–93** นิวคาสเซิลยูไนเต็ดเข้าร่วมการแข่งขันในฟุตบอลลีกดิวิชัน 1

นิวคาสเซิลเลื่อนชั้นสู่ลีกสูงสุดจากการคว้าแชมป์ดิวิชัน 1 เดอะแม็กพายส์เลื่อนชั้นสู่พรีเมียร์ลีกเป็นครั้งแรกในฤดูกาล 1993–94

## สรุปฤดูกาล
หลังจากรอดพ้นจากการตกชั้นจากดิวิชั่น 2 (ซึ่งเปลี่ยนชื่อเป็นดิวิชั่น 1) ในฤดูกาลก่อนหน้าไปอย่างหวุดหวิด นิวคาสเซิลยูไนเต็ดภายใต้การนำของเควิน คีแกน ก็สามารถก้าวกระโดดขึ้นมาครองความยิ่งใหญ่ในฤดูกาลนี้ ทีมของคีแกนโชว์ฟอร์มได้อย่างเหนือชั้น และเกือบจะทำลายสถิติการชนะติดต่อกันมากที่สุดในประวัติศาสตร์ฟุตบอลอังกฤษ แต่แล้วก็ต้องมาสะดุดเสียก่อนด้วยความพ่ายแพ้คาบ้านต่อทีมกริมสบีทาวน์ ด้วยสกอร์ 0-1

นิวคาสเซิลในฤดูกาลนั้นมีคู่หูหน้าเป้าอันตรายอย่างแอนดี โคล และ เดวิด เคลลี โดยมีกองกลางฝีเท้าดีคอยสนับสนุน อาทิ พอล เบรซเวลล์, แกวิน พีค็อก, โรเบิร์ต ลี และ ไบรอัน 'คิลเลอร์' คิลไคลน์ ซึ่งเป็นกองหลังตัวแกร่งที่ได้มาแบบไม่มีค่าตัว และต่อมาคีแกนก็ยกย่องว่าเป็นการเซ็นสัญญาที่ดีที่สุดของเขา

นัดเยือนกริมสบีทำให้นิวคาสเซิลเลื่อนชั้นและคว้าแชมป์ลีกด้วยการชนะ 2–0 ในค่ำคืนที่สะเทือนอารมณ์สำหรับกองเชียร์ของสโมสร ซึ่งบุกลงไปในสนามเมื่อสิ้นเสียงนกหวีดสุดท้ายเพื่อแสดงความยินดีกับ 'คิงเคฟ' (ฉายาของคีแกน) ของพวกเขา และนักเตะที่พาสโมสรกลับสู่ลีกสูงสุดหลังจากตกชั้นไป 4 ปี ในช่วงปลายฤดูกาล คีแกนเซ็นสัญญาคว้าตัวแอนดี โคล กองหน้าดาวรุ่งจากบริสตอลซิตี ซึ่งเขาตอบแทนค่าตัวสำหรับการย้ายทีมของเขาด้วยการยิง 12 ประตูจาก 11 นัดสุดท้ายของฤดูกาล

คีแกนเซ็นสัญญาคว้าตัวอดีตฮีโร่ของสโมสรในยุค 80 ซึ่งเป็นอดีตกองหน้าคู่หูของเขาอย่างปีเตอร์ เบียร์ดสลีย์ จากเอฟเวอร์ตันกลับมาสู่สโมสรอีกครั้งในช่วงปิดฤดูกาล

## แหล่งข้อมูลอื่น
*Newcastle United Football Club - Fixtures 1992-93
*Transfers (Keegan) - Senior / Reserve Arrivals & Departures
*The Great career - Profile
*Season Details - 1992-93 - toon1892

หมวดหมู่:ฤดูกาลของสโมสรฟุตบอลนิวคาสเซิลยูไนเต็ด
Crimson-Shell

***Crimson-Shell***  เป็นซีรีส์มังงะญี่ปุ่นที่เขียนและวาดโดยโมจิซุกิ จุน ซึ่งตีพิมพ์ลงในนิตยสาร *[[กังกังคอมิกส์|GFantasy รายเดือน]]* ของสำนักพิมพ์สแควร์เอนิกซ์ ตั้งแต่เดือนสิงหาคม 2548 ถึงมกราคม 2549 โดยมีการรวบรวมบทไว้ในเล่มเดียวของ *[[ทังโกบง|ทังโกบง (tankōbon)]]*

## สื่อ
ซีรีส์นี้วาดและเขียนโดย โมจิซุกิ จุน รับการตีพิมพ์ในนิตยสารจีแฟนตาชีรายเดือนที่เป็นมังงะโชเน็นของสำนักพิมพ์สแควร์เอนิกซ์ ตั้งแต่วันที่ 18 สิงหาคม พ.ศ. 2548 จนถึงวันที่ 18 มกราคม พ.ศ. 2549 บทมังงะในตอนต่างๆ ถูกรวบรวมไว้ในเล่มทังโกบง ซึ่งวางจำหน่ายเมื่อวันที่ 27 มีนาคม พ.ศ. 2549 ซึ่งในไทยเคยมีลิขสิทธิ์ ก่อนที่สำนักพิมพ์ที่ถือลิขสิทธิ์ของ Crimson-shell ไป จะล้มละลาย นอกจากนี้ Crimson-shell ยังถูกสำนักพิมพ์อเมริกันอย่างเยนเพรสซื้อลิขสิทธิ์ไป เมื่อเดือนเมษายน พ.ศ. 2552 ทางสำนักพิมพ์ได้ประกาศว่าพวกเขาอนุญาตให้ใช้ซีรีส์นี้สำหรับการพิมพ์ภาษาอังกฤษ และออกเล่มเมื่อวันที่ 17 พฤศจิกายน

## กระแสตอบรับ
คริส เบเวอร์ริดจ์ ในเว็บไซต์แฟนด้อมโพสต์ได้ชื่นชมงานอาร์ตของมังงะ แต่ขณะเดียวกันก็ได้ตั้งข้อสังเกตถึงพล็อตเรื่องของซีรีส์นี้ว่า "พล็อตเรื่องได้แค่ลิ้มรสในสิ่งที่ควรรู้เท่านั้น แต่ไม่มีองค์ประกอบอื่นที่ดี ถึงการสร้าง "Word Building" จะดี ทว่าไม่สามารถเล่าเรื่องหรือขยายเรื่องราวได้ดีเพียงพอ" ซึ่งผิดกับ เบเวอร์ริดจ์ โคอิวาอิ จาก Manga News ที่ชื่นชมเนื้อเรื่องและงานอาร์ตของมังงะ แล้วมองว่าซีรีส์นี้ต่างจากเรื่องอื่น พยามแนะนำให้แฟนๆ อ่านเรื่องนี้ รวมไปถึงแนะนำซีรีส์เรื่อง "*[[แพนโดร่า ฮาร์ทส์|Pandora Hearts]]*" ซึ่งเป็นผลงานชิ้นที่สองของอาจาย์ผู้เขียน ส่วนคริสเตล เชย่า จาก Splash Comics ได้แสดงความคิดเห็นรีวิวคล้ายๆ กับคริส เบเวอร์ริดจ์ว่า "Crimson Shell" เป็นซีรีส์มังงะที่คุณอ่านได้ หากแต่ถ้าคุณคาดหวังความลึกลับและพล็อตมากมาย ก็ไม่จำเป็นต้องอ่าน เพราะเรื่องราวไม่ได้โดดเด่นและงานอาร์ตค่อนข้างอยู่ในเกณฑ์มาตรฐานทั่วไป

## อ้างอิง

## แหล่งข้อมูลอื่น
* 

หมวดหมู่:มังงะ
หมวดหมู่:มังงะที่ตีพิมพ์ในปี พ.ศ. 2548
หมวดหมู่:สแควร์เอนิกซ์
หมวดหมู่:การ์ตูนญี่ปุ่นแนวโชเน็ง
หมวดหมู่:กังกังคอมิกส์
หมวดหมู่:จุง โมจิซูกิ
นาศิร อัลเคาะลัยฟี

**นาศิร บิน ฆอนิม อัลเคาะลัยฟี** (; เกิด 6 พฤศจิกายน ค.ศ. 1973) เป็นนักธุรกิจชาวกาตาร์และเป็นประธานของ beIN Media Group, ประธานของ Qatar Sports Investments, ประธานสโมสรปารีแซ็ง-แฌร์แม็ง และสหพันธ์เทนนิสกาตาร์ และรองประธานสหพันธ์เทนนิสแห่งเอเชีย ประจำภูมิภาคเอเชียตะวันตก

อัลเคาะลัยฟีเป็นประธานและประธานเจ้าหน้าที่บริหารของปารีแซ็ง-แฌร์แม็ง เขายังเป็นสมาชิกของคณะกรรมการจัดการแข่งขันฟุตบอลชิงแชมป์สโมสรโลก และได้รับเลือกให้เป็นประธานสมาคมสโมสรยุโรป

## อ้างอิง

หมวดหมู่:นักเทนนิสชาวกาตาร์
หมวดหมู่:นักธุรกิจชาวกาตาร์
หมวดหมู่:นักธุรกิจกีฬา
วันนุ่มนุ่มของลุงกับแมว

***วันนุ่มนุ่มของลุงกับแมว*** () เป็นซีรีส์มังงะญี่ปุ่น แต่งเรื่องและวาดภาพโดยอูมิ ซากูราอิ เผยแพร่เองโดยซากูราอิในฐานะเว็บคอมิกก่อนจะได้ตีพิมพ์โดยสแควร์เอนิกซ์ เป็นเรื่องราวของพ่อม่ายสูงอายุผู้รับเลี้ยงแมวที่ไม่มีใครต้องการ ซีรีส์ละครคนแสดงดัดแปลงออกอากาศตั้งแต่เดือนมกราคมถึงมีนาคม พ.ศ. 2564

## อ้างอิง

## แหล่งข้อมูลอื่น
* ''วันนุ่มนุ่มของลุงกับแมว'' ที่กังกังคอมิกส์ 
* ''วันนุ่มนุ่มของลุงกับแมว'' ที่พิซิฟ 
* 

หมวดหมู่:มังงะที่ตีพิมพ์ในปี พ.ศ. 2560
หมวดหมู่:ละครโทรทัศน์ญี่ปุ่นที่เค้าโครงมาจากมังงะ
หมวดหมู่:การ์ตูนช่องเกี่ยวกับแมว
หมวดหมู่:เว็บคอมิกญี่ปุ่น
หมวดหมู่:การ์ตูนญี่ปุ่นแนวเสี้ยวชีวิต
หมวดหมู่:เว็บคอมิกที่ได้รับการตีพิมพ์
หมวดหมู่:รักพิมพ์